Afacere de succes în pandemie. Doi studenți fac cadouri personalizate pentru câini. Cât costă.
Laurențiu și Robert sunt doi studenți care creează cadouri personalizate pentru câini. Afacerea prosperă în pandemie, iar cererile cresc lunar cu 20 la sută. Dacă vrei să îți vezi animalul cum dă din coadă, te costă 140 de lei cutia cadou.
Laurențiu și Robert sunt doi studenți din Brăila și București care s-au hotărât să pună în practică ce au învățat la facultate.Au ridicat de la zero o mică afacere cu daruri pentru animalele de companie. Mică la început. De la finalul anului trecut când au pus prima cărămidă au avut, lunar, o creștere de 20%. Profitul lor, dar și bucuria câinilor.În cutiile vândute de cei doi studenți sunt recompense și jucării, toate importate. Cățeii se bucură oricum, fie de mâncare, fie de cutia din carton. Întregul cadou costă 140 de lei, iar dacă faci abonament, plătești 130 per cutie.